**Kurzus kódja:** BBN-SZB-101.02/a

**Kurzus megnevezése:** **Érveléstechnikai és logikai alapismeretek**

**Kurzus megnevezése angolul:** Introduction to Reasoning and Formal Logic

**Kurzus előadója:** Markovich Réka

**Kurzus helye és ideje:** csütörtök 10.15-11.45 ELTE BTK MUK/ I épület Bence György terem

**Óramegbeszélés:** első óra: február 18.

**Oktató elérhetősége:** markovich@phil.elte.hu

**Kurzus előfeltételei:** –

**Jegyszerzés módja:** félév közben házi feladatok elkészítése és írásbeli vizsga a félév végén

**Követelmények:** a félév során 4 házi feladat elkészítése – a legjobb 3 teszi ki az érdemjegy 50%-át;

írásbeli vizsga – az érdemjegy 50%-a

**Kurzusleírás:** A kurzus célja az, hogy megismertesse a hallgatókat a következtetések, és így az érvelések adekvátságának (érvényességének, konkluzivitásának) megítéléséhez szükséges alapvető logikai ismeretekkel. A cél az, hogy a hallgatók a kurzus teljesítése után képesek legyenek az egyes érvelések kritikai vizsgálatára és szisztematikus – logikai alapon történő – értékelésére.A kurzus anyagát az órai anyag képezi, így elengedhetetlen az órai részvétel. A házi feladatok az órai anyag elsajátítását célozzák. A házi feladatok megoldhatók csoportosan is, hiszen ez segítheti a megértést, ám a megoldásokat mindenkinek saját magának kell beadni. A vizsgára bocsátásnak feltétele, hogy a hallgató legalább 3 házi feladatot beadjon. Az órák látogatásával és figyelemmel kísérésével, illetve a feladatok rendszeres és gondos megoldásával az évvégi írásbeli vizsga könnyen abszolválható.

**A kurzushoz tartozó kötelező irodalom:** –

**A kurzushoz tartozó ajánlott irodalom:** Margitay Tihamér: Az érvelés mestersége. Typotex, Budapest 2004